
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 921 


27 Ιουλίου 2000 


ΑΠΟΦΑΣΕΙ Σ 

Αριθ. Απόφασης 42 

Ψήφιση Εσωτερικού Κανονισμού Λειτουργίας Θεραπευ¬ 
τηρίου Χρονιών Παθήσεων Λάρισας «Ο Αριστεύς». 

ΤΟ Δ.Σ. ΤΟΥ ΘΕΡΑΠΕΥΤΗΡΙΟΥ ΧΡΟΝΙΩΝ ΠΑΘΗΣΕΩΝ 
ΛΑΡΙΣΗΣ «Ο ΑΡΙΣΤΕΥΣ» 

(Συνεδρίαση 137/27.6.2000) 

Το Δ.Σ. του Θεραπευτηρίου Χρονιών Παθήσεων Λαρί- 
σης «Ο Αριστεύς» αποφάσισε την ψήφιση του από 40 άρ¬ 
θρα εσωτερικού κανονισμού του ιδρύματος που εγκρίθη- 
κε με την 11657/4.7.2000 απόφαση Γεν. Γραμματέα Περι¬ 
φέρειας Θεσσαλίας και έχει ως κάτωθι: 

ΕΣΩΤΕΡΙΚΟΣ ΚΑΝΟΝΙΣΜΟΣ 
ΛΕΙΤΟΥΡΓΙΑΣ ΘΕΡΑΠΕΥΤΗΡΙΟΥ ΧΡΟΝΙΩΝ 
ΠΑΘΗΣΕΩΝ ΛΑΡΙΣΑΣ "0 ΑΡΙΣΤΕΥΣ" 

ΑΡΘΡΟ Ιο 
ΝΟΜΙΚΗ ΥΠΟΣΤΑΣΗ 

ΤΟ ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ ΛΑΡΙΣΑΣ 
"Ο ΑΡΙΣΤΕΥΣ" συστάθηκε με το Π.Δ. 540/80 (ΦΕΚ 145) και 
ο Οργανισμός Λειτουργίας και Διοίκησης εγκρίθηκε με το 
Π.Δ. 336/85 (ΦΕΚ 118/Α731-5-85). Αποτελεί Ν.Π.Δ.Δ. και 
τελεί υπό την Εποπτεία και έλεγχο του Υπουργείου Υγεί¬ 
ας και Πρόνοιας. Διοικείται από 7μελές Διοικητικό Συμ¬ 
βούλιο που διορίζεται με απόφαση του Γεν. Γραμματέα 
Περιφέρειας Θεσσαλίας, σύμφωνα με την 1785/26.6.82 
κοινή απόφαση των Υπουργών Προεδρίας της Κυβερνή- 
σεως και Κοινωνικών Υπηρεσιών (ΦΕΚ 434 / 24.6.82 Τ. Β.) 
όπως κάθε φορά ισχύει. 

ΑΡΘΡΟ 2ο 

ΣΚΟΠΟΣ ΤΟΥ ΙΔΡΥΜΑΤΟΣ ΚΑΙ ΠΡΟΫΠΟΘΕΣΕΙΣ 
ΕΙΣΑΓΩΓΗΣ 

Σκοπός του θεραπευτηρίου είναι: α) η περίθαλψη ατό¬ 
μων που πάσχουν από χρόνιες παθήσεις πνευματικές ή κι¬ 
νητικές και δεν μπορούν να αυτοεξυπηρετηθούν και β) η 
επαγγελματική κατάρτιση των περιθαλπομένων καθώς 
και άλλων ατόμων χρονίως πασχόντων του Νομού Λάρι¬ 
σας. Προϋποθέσεις εισαγωγής: 

1. Στο ίδρυμα εισάγονται άτομα και των δύο φύλλων ηλι¬ 
κία από 18 ετών και πάνω χρονίως πάσχοντα απ’ όλα τα 


διαμερίσματα της χώρας και κατά προτίμηση από τον Νο¬ 
μό Λάρισας αφού προσκομισθούν τα παρακάτω δικαιολο- 
γητικά: 

α) Αίτηση του ενδιαφερομένου ή πλησιέστερου συγγε¬ 
νή ή ελλείψει αυτού της αρμόδια για την κοινωνική περί¬ 
θαλψη Υπηρεσίας, 
β) Πιστοποιητικό γεννήσεως. 

γ) Έκθεση Κοινωνικής Έρευνας της Κοινωνικής Λει¬ 
τουργού του θεραπευτηρίου. 

δ) Ιατρικό Πιστοποιητικό για την αιτία χρονίου νοσήμα¬ 
τος στο οποίο θα αναφέρεται ότι το άτομο που έχει ανά¬ 
γκη ιδρυματικής περίθαλψης, δεν φέρει σύνδρομο δια¬ 
νοητικής αναπηρίας ή φέρει σύνδρομο το οποίο δεν φθά¬ 
νει μέχρι διεγέρσεων ώστε να γίνεται ανήσυχο και 
ακατάλληλο για συμβίωση, δεν πάσχει από μολυσματική 
νόσο, συφιλίτιδα, φυματίωση και από βαρύ νόσημα που 
να χρειάζεται ειδική νοσηλεία ή από καρκίνο. 

ε) Απόφαση του Δ. Σ. του ιδρύματος για την εισαγωγή 
στο θεραπευτήριο. 

στ) Όσον αφορά την οικονομική επιβάρυνση των περι- 
θαλπομένων στο ίδρυμα ισχύουν οι παρ. 2 και 3 του άρ¬ 
θρου 3 του Οργανισμού Διοίκησης και Λειτουργίας του 
θεραπευτηρίου (Π.Δ. 336/85). 

ΑΡΘΡΟ 3ο 

ΔΙΑΡΘΡΩΣΗ ΕΣΩΤΕΡΙΚΗΣ ΥΠΗΡΕΣΙΑΣ 
Οι υπηρεσίες του ιδρύματος αποτελούνται: 

1. ΔΙΕΥΘΥΝΣΗ ΤΟΥ ΘΕΡΑΠΕΥΤΗΡΙΟΥ η οποία συγκρο¬ 
τείται από τρία τμήματα: 

Α) Τ μήμα Διοικητικού 
Β) Τμήμα χρονίως πασχόντων 

Γ) Τμήμα Φυσικής αποκατάστασης και επαγγελματικής 
εκπαίδευσης 

Α. Το Διοικητικό Τμήμα περιλαμβάνει: 
α. Γραφείο Γραμματείας, προσωπικού και κίνησης 
ασθενών 

β. Γ ραφείο Λογιστηρίου 
γ. Γ ραφείο Διαχείρισης υλικού. 

Β. Το Τμήμα χρονίως πασχόντων περιλαμβάνει: 
α. Γραφείο Ιατρού, 
β. Γ ραφείο Νοσηλευτικού 
γ. Γ ραφείο Φυσιοθεραπείας και Εργοθεραπείας 
δ. Γ ραφείο Κοινωνικής Υπηρεσίας 
Γ. Το Τμήμα Φυσικής αποκατάστασης και επαγγελματι¬ 
κής εκπαίδευσης περιλαμβάνει: 

α. Γραφείο Ψυχολόγου 

β. Γ ραφείο Επαγγελματικού Συμβούλου 

γ. Εργαστήρια. 

ΑΡΘΡΟ 4ο 

ΔΙΕΥΘΕΤΗΣΗ - ΑΡΜΟΔΙΟΤΗΤΕΣ - ΑΝΑΠΛΗΡΩΣΗ 

Α. Η Διεύθυνση του Ιδρύματος ασκείται από τον Διοικη¬ 
τικό Διευθυντή, υπάλληλο κλάδου Π.Ε. με βαθμό Α. Αν δεν 
υπάρχουν υπάλληλοι με βαθμό Α επιλέγεται υπάλληλος 
με βαθμό Β. Η επιλογή γίνεται από το υπηρεσιακό συμ¬ 
βούλιο σύμφωνα με τις σχετικές διατάξεις που ισχύουν 
κάθε φορά. Τα καθήκοντα και οι αρμοδιότητες του Διευ- 
θυντού ορίζονται κατωτέρω: 

I. 0 διευθυντής προΐσταταιτων Υπηρεσιώντου Ιδρύμα¬ 
τος κατευθύνει και ελέγχει όλο το προσωπικό για την κα¬ 
λή εκπλήρωση των καθηκόντων του και την εύρυθμη λει- 
τουργίατου ιδρύματος. Ενεργεί πάντοτε στα πλαίσια της 
ισχύουσας νομοθεσίας, τις εντολές των Προϊστάμενων 
Υπηρεσιών και των αποφάσεων του Δ. Σ. του Ιδρύματος. 

2. Επιμελείται των συμφερόντων του Ιδρύματος καιδια- 
φυλάσσει την περιουσία αυτού, λαμβάνοντας κάθε ανα¬ 
γκαίο μέτρο για τον σκοπό αυτό. 

3. Εισηγείται στο Δ.Σ. όλα τα θέματα που έχουν σχέση 
με την εύρυθμο λειτουργία του Ιδρύματος και την ανύ¬ 
ψωση του επιπέδου διαβίωσης των περιθαλπομένων. 

4. Ευθύνεται για την πιστή εκτέλεση των αποφάσεων 
του Δ.Σ. και των διαταγών των Προϊσταμένων Υπηρεσιών 
του Ιδρύματος. 

5. Μετακινείτο Νοσηλευτικό και Βοηθητικό προσωπικό από 
το ένα γραφείο σε άλλο, με βάση τις ανάγκες της υπηρεσίας. 

6. Εκδίδει διαταγές αναγόμενες στην εύρυθμη και 
απρόσκοπτη λειτουργία του Ιδρύματος καθώς και την συ¬ 
μπεριφορά γενικότερα του προσωπικού αυτού. 

7. Καθορίζει τις αρμοδιότητες και τα συγκεκριμένα κα¬ 
θήκοντα καθενός από τους υπαλλήλους του ιδρύματος. 

8. Ασκεί πειθαρχική δικαιοδοσία σε όλους τους υπηρε- 
τούντας στο ίδρυμα υπαλλήλους εκτός των ιατρών κατά 
τις ισχύουσες διατάξεις. 

9. Εισηγείται στο Δ.Σ. την κίνηση της πειθαρχικής αγω¬ 
γής σε βάρος υπαλλήλων για παραπτώματα που επισύ¬ 
ρουν την εκτίμησή του, ποινές ανώτερες της δικαιοδο¬ 
σίας του. 

10. Εισηγείται στο Δ.Σ. τον καταλογισμό στο υπεύθυνο 
απολεσθέντωνή καταστραφέντων υλικώντου Ιδρύματος 
εφ’ όσον αποδειχθεί ότι η απώλεια ή η καταστροφή έγινε 
με δόλο ή βαρεία αμέλεια του υπαλλήλου. 

II. Καταρτίζει τον προϋπολογισμό του Ιδρύματος σε 
συνεργασία με τον αρμόδιο Λογιστή και τον υποβάλλει 
για έκκριση στο Δ. Σ. 

12. Λαμβάνει γνώση όλωντων εισερχόμενων εγγράφων 
τα οποία μονογραφεί και τα χαρακτηρίζει για την καθ’ 
ύλην αρμοδιότητα των υπηρεσιώντου Ιδρύματος. 

13. Υπογράφει την αλληλογραφία του Ιδρύματος πλην 
των εγγράφων για την υπογραφή των οποίων έχει αρμο¬ 
διότητα ο Πρόεδρος του Δ.Σ. 

14. Προσλαμβάνει μετά από απόφαση του Δ.Σ. και εφ’ 
όσον το επιτρέπει η σχετική Νομοθεσία το απαιτούμενο 
εργατοτεχνικό προσωπικό για την εκτέλεση εργασιών 
επισκευής ή συντήρησης των εγκαταστάσεων του Ιδρύ¬ 
ματος που είναι αδύνατον να εκτελεστούν από τους μόνι¬ 
μους συντηρητές. Με σχετική απόφαση του Δ.Σ. καθορί¬ 
ζει με απ’ ευθείας συμφωνίες το είδος της εργασίας κα¬ 
θώς και την απαιτούμενη δαπάνη. 


15. Χορηγεί τις κανονικές άδειες του προσωπικού με 
εξουσιοδότηση του Δ.Σ. Τη χορήγηση των κανονικών 
αδειών εισηγούνται οι αρμόδιοι Προϊστάμενοι των Τμη¬ 
μάτων. 

16. Εισηγείται στο Δ.Σ. την συγκρότηση των επιτροπών 
από υπαλλήλουςτου Ιδρύματος γιατηνπαραλαβή υλικών 
αναλωσίμων και μη για τις ανάγκες του Ιδρύματος. 

17. Τηρεί το εμπιστευτικό πρωτόκολλο και φυλάσσει το 
εμπιστευτικό αρχείο του Ιδρύματος. 

18. Τον Διευθυντή του Ιδρύματος απάντα ή κωλυόμενου 
αναπληρώνει στα καθήκοντα του ο Προϊστάμενος του 
Τμήματος Διοικητικού και ελλείψει αυτού ο υπάλληλος 
του ίδιου Τμήματος με τον μεγαλύτερο βαθμό. 

19. Ρυθμίζειτο θέμα της χορήγησης άδειας διημέρευσης 
και διανυκτέρευσης εκτός του Ιδρύματος των περιθαλπο- 
μένων, σύμφωνα με την Γ3 οικ. 232/21.1.80 Υπουργική Από¬ 
φαση που εκδόθηκε βάσει εξουσιοδοτικής διατάξεως του 
άρθρου 6 του Π. 877/79 και δημοσιεύτηκε στο ΦΕΚ 
85/30.1.80Τ.Β’. Εισηγείται στοΔ.Σ. γιατηνπερίπτωση απο¬ 
μάκρυνσης ενός εκ των περιθαλπομένων. Η σχετική από¬ 
φαση του Δ.Σ. που αποδέχεταιτην εισήγηση του Διευθυντή 
πρέπει να τύχει της εγκρίσεως της Εποπτευούσης Αρχής. 

20. Υπόψη ότι η απαρίθμηση των ανωτέρων καθηκό¬ 
ντων είναι τελείως ενδεικτική, γιατί ο Διευθυντής, ως εκ 
της ιδιότητος του δικαιούται αλλά και υποχρεούται να 
παίρνει όλα τα κατά την κρίσιν του ενδεικνυόμενα μέτρα 
για την εύρυθμη και ομαλή λειτουργία του Ιδρύματος, κα¬ 
θώς και την επιτυχία του επιδιωκομένου σκοπού. 

ΑΡΘΡΟ 5ο 

ΕΠΑΝΔΡΩΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

Με απόφαση του Δ.Σ. του Ιδρύματος και έπειτα από 
σχετική εισήγηση του Διοικητικού Διευθυντή ορίζονται οι 
Προϊστάμενοι των Γ ραφείων: 

α. Γραμματείας - Προσωπικού 

β. Λογιστηρίου 

γ. Διαχείρισης Υλικού 

Οι ανωτέρω Προϊστάμενοι πλαισιώνονται, με εντολή 
του Διευθυντή και με άλλους υπαλλήλους του Ιδρύματος 
ανάλογα με τις υπάρχουσες ανάγκες. 

ΑΡΘΡΟ 6ο 

Το Γραφείο Γραμματείας - Προσωπικού και κίνησης 
ασθενών έχει τις ακόλουθες αρμοδιότητες: 

1. Πρωτοκόλληση - Δακτυλογράφηση και διεκπεραίω¬ 
ση της αλληλογραφίας του Ιδρύματος. 

2. Καταρτίζει τα θέματα της ημερήσιας διάταξης των 
συνεδριάσεων του Δ.Σ. και μεριμνά για την σύγκλιση των 
μελών του Δ.Σ. Τηρεί τα πρακτικά των συνεδριάσεων του 
Δ.Σ. και εκδίδει τα αναγκαία αποσπάσματα αυτών. 

3. Εκδίδει και θεωρεί πάσης φύσεως αντίγραφα, εκδίδει 
πιστοποιητικά και βεβαιώσεις. Τηρείτο αρχείο του Ιδρύ¬ 
ματος και αρχείο Νόμων και Διαταγμάτων που αφορούν 
το ίδρυμα. 

4. Είναι αρμόδιο για όλα τα θέματα υπηρεσιακής κατά¬ 
στασης του προσωπικού του Ιδρύματος. Τηρεί τους ατο¬ 
μικούς φακέλους του προσωπικού όλων των κατηγοριών. 
Τηρεί τα φύλλα άδειαςτων υπαλλήλωντου ιδρύματος και 
διεκπεραιώνει την αλληλογραφία σχετική με την νοσηλεία 
και τη χορήγηση αναρρωτικών αδειών του προσωπικού. 

5. Συντάσσει το ημερήσιο πρόγραμμα εργασιών προ¬ 
σωπικού και της εβδομαδιαίας αναπαύσεως αυτού σε συ- 

νεργασία με την Προϊστάμενη του Γραφείου Νοσηλευτι¬ 
κού. Τηρεί το βιβλίο προσέλευσης και αποχώρησης του 
προσωπικού και έχει την ευθύνη της τηρήσεως του ωρα¬ 
ρίου εργασίας. 

6. Παρέχει πληροφορίες για τον τρόπο εισαγωγής 
ασθενών στο Ίδρυμα καθώς και για τα δικαιολογητικά 
που απαιτούνται. Εκδίδει τα εισιτήρια και εξιτήρια των 
ασθενών τα οποία υπογράφονται από τον Διευθυντή και 
τον γιατρό. Παρακολουθεί την κίνηση των κλινών του 
ιδρύματος και φροντίζει για τις διατυπώσεις κατά την εί¬ 
σοδο και την έξοδο των ασθενών. Τηρεί το βιβλίο πρωτο¬ 
κόλλου για αιτήσεις εισαγωγής, ημερών νοσηλείας, τρο¬ 
φοδοσίας, το βιβλίο ασθενών και ευρετήριο αυτών και 
τους ατομικούς φακέλους των περιθαλπομένων. 

7. Μεριμνά για την υποβολή των αποφάσεων του Δ.Σ. 
που αφορούν διορισμούς, προαγωγές, απολύσεις, εντά¬ 
ξεις και μετατάξεις του προσωπικού στην Προϊστάμενη 
αρχή για έγκριση. 

8. Φυλάσσει τη σφραγίδα του Ιδρύματος. 

ΑΡΘΡΟ 7ο 

Το Γραφείο Λογιστηρίου έχει τις ακόλουθες αρμοδιό¬ 
τητες: 

1. Μεριμνά για τις εισπράξεις και πληρωμές του Ιδρύ¬ 
ματος. Εκδίδει γραμμάτια είσπραξης και εντάλματα πλη¬ 
ρωμής και λοιπά έγγραφα αναφερόμενα στην διαχείριση 
χρηματικού τα οποία και υπογράφονται από τον Πρόεδρο 
του Δ.Σ. τον Διευθυντή και τον Λογιστή του Ιδρύματος. 
Τηρεί τα βιβλία και τα παραστατικά της ταμειακής διαχεί¬ 
ρισης σύμφωνα με την κείμενη νομοθεσία. 

2. Καταρτίζει τον προϋπολογισμό και απολογισμό της 
διαχείρισης χρηματικού σε συνεργασία με τον Διευθυντή 
και τους υποβάλλει για έγκριση στο Δ.Σ. του Ιδρύματος 
και στη συνέχεια στο αρμόδιο Τμήμα Εντελλομένων εξό¬ 
δων. 

3. Τηρεί την αλληλογραφία με τις Τράπεζες που αφορά 
κίνηση χρηματικής διαχείρισης, δεν μπορεί όμως να με¬ 
τακινήσει Κεφάλαια χωρίς προηγούμενη απόφαση του 
Δ.Σ. 

4. Φροντίζει για την εκκαθάριση των πάσης φύσεως 
αποδοχών όλου του προσωπικού και εκδίδει για τον σκο¬ 
πό αυτό πλήρη ενημερωτικά δελτία των μηνιαίων αποδο- 
χώνπου αποδίδονται στους υπαλλήλους. Μεριμνά για την 
εμπρόθεσμη απόδοση των κρατήσεων υπέρ τρίτων. 

5. Παρακολουθεί τις οικονομικές υποχρεώσεις του 
Ιδρύματος και μεριμνά για την εμπρόθεσμη και ακριβή 
εκτέλεση τους. Επίσης μεριμνά για την είσπραξη των 
εσόδων του Ιδρύματος από οποιαδήποτε πηγή και φρο¬ 
ντίζει για την οριστικοποίηση εγκεκριμένων προϋπολογι¬ 
σμών. 

6. Επιμελείται της διαφύλαξης των τίτλων κτήσεων των 
ακινήτων του Ιδρύματος. Τηρεί τα βιβλία και τα δικαιολο- 
γητικά που αφορούν κάθε είδους ακίνητης περιουσίας 
του Ιδρύματος. 

7. Τηρείτο αρχείο των εγγράφων, εγκυκλίων, νόμων και 
διαταγμάτων που αφορούντα οικονομικά του Ιδρύματος. 

ΑΡΘΡΟ 8ο 

Το Γ ραφείο Διαχείρισης Υλικού έχει τις ακόλουθες αρ¬ 
μοδιότητες: 

1. Φροντίζει για την έγκαιρη προμήθεια κάθε αναλώσι¬ 
μου και μη υλικού που απαιτείται για τις ανάγκες και την 
εύρυθμη λειτουργία του Ιδρύματος. 


2. Έχει την ευθύνη της συντήρησης, διαφύλαξης και 
διάθεσης του κάθε είδους υλικού και μεριμνά για την εκ¬ 
ποίηση, αχρήστευση, επίσχεση και συντήρηση του υλικού 
του Ιδρύματος μετά από έγκριση του Δ. Σ. 

3. Τηρεί τα απαραίτητα βιβλία εφοδίων αναλώσιμου και 
μη υλικού, τα δελτία εισαγωγής, εξαγωγής, πρωτόκολλα 
καταστροφής, καρτέλες αποθήκης, τα βιβλία απογραφής 
και κάθε άλλο αποδεικτικό της διαχείρισης υλικού. 

4. Είναι υπεύθυνο για την ποιοτική και ποσοτική παρα¬ 
λαβή του κάθε είδους υλικού. 

5. Συντάσσει σε συνεργασία μετονΔιευθυντήτα σχέδια 
προκηρύξεων διαγωνισμών προμηθειών, ή εκτελέσεως 
εργασιών, όπως και των σχετικών συμβάσεων και παρα¬ 
κολουθεί την τήρηση των όρων και συμφωνιών που περι¬ 
λαμβάνονται στις συμβάσεις. 

6. Μεριμνά για τις παραγγελίες και προμήθειες του κά¬ 
θε είδους υλικού του Ιδρύματος πληντου Φαρμακευτικού 
και Υγειονομικού υλικού. 

7. Ενεργεί τακτικές και έκτακτες απογραφές του κάθε 
είδους υλικού του Ιδρύματος και τηρεί σχετικό αρχείο. 

ΑΡΘΡΟ 9ο 

Του Τμήματος χρονίως πασχόντων προΐσταται ιατρός 
και ελλείψει αυτού η Προϊσταμένη αδελφή. 

Το Νοσηλευτικό προσωπικό αποτελείται από: 

1. Γ ιατρό 

2. Προϊσταμένη αδελφή 

3. Υπεύθυνη αδελφή 

4. Αδελφές νοσοκόμες διπλωματούχες 3 έτους φοιτή- 
σεως 

5. Βοηθούς αδελφών νοσοκόμων διετούς και μονοε¬ 
τούς φοίτησης. 

6. Πρακτικούς νοσοκόμους - θαλαμηπόλους - μεταφο¬ 
ρείς ασθενών. 

ΑΡΘΡΟ 10ο 
ΓΙΑΤΡΟΣ 

1. Εφ’ όσον στο ίδρυμα υπηρετούν περισσότεροι του 
ενός γιατροί, αυτός που έχει την ειδικότητα της Γ ενικής 
Ιατρικής ή Παθολογίας είναι ο Επιστημονικός Διευθυντής 
και προΐσταται του Τμήματος χρονίως πασχόντων. 

2. Συντονίζει τα σχετικά με την θεραπεία των ασθενών - 
περιθαλπομένων και κανονίζει την εν γένει φαρμακευτική 
και διαιτητική αγωγή τους. 

3. Επισκέπτεταιτακτικάτουςπεριθαλπόμενους κατά τις 
πρωινές ώρες και επιβάλλεται κάθε προβλήματος τους, 
ιατρικής φύσεως και είναι υπεύθυνος για την παροχή ια¬ 
τρικών φροντίδων στους περιθαλπόμενους. 

4. Είναι υπεύθυνος για την τήρηση του ιατρικού ιστορι¬ 
κού των περιθαλπομένων. 

5. Αναγράφει και υπογράφει τις ιατρικές συνταγές φαρ¬ 
μάκων, υγειονομικού υλικού, παραπεμπτικά, παρακλινι- 
κές εξετάσεις, κάρτες εξόδου, εισιτήρια και εξιτήρια 
ασθενών. 

6. Εγκρίνει και υπογράφει το Διαιτολόγιο που εφαρμό¬ 
ζει το Ίδρυμα για τους περιθαλπομένους. 

7. Εισηγείται στο Δ.Σ. την προμήθεια του ελλείποντος 
και την αντικατάσταση του φθαρμένου υγειονομικού υλι¬ 
κού των ιατρικών μηχανημάτων. 

8. Είναι υπεύθυνος για την πιστή τήρηση των κανόνων 
ευπρέπειας, καθαριότητος και γενικάτης σωστής επιστη- 

μονικής φροντίδας στους περιθαλπόμενους. Έχει την 
Υγειονομική ευθύνη του Ιδρύματος. 

9. Έχει το δικαίωμα ελέγχου του παρασκευαζόμενου 
συσσιτίου ποιοτικά και ποσοτικά όταν το κρίνει αναγκαίο. 

10. Υποχρεούται για το σωστό διαχωρισμό κατά θάλα¬ 
μο των πνευματικά υγιών με τους πνευματικά καθυστερη¬ 
μένους και λαμβάνει υπόψη και την ηλικία των περιθαλ- 
πομένων. 

11. Συνεργάζεται με τον ιατρό του ασφαλιστικού οργα¬ 
νισμού των περιθαλπομένων και παρέχει κάθε δυνατή 
συνδρομή. Επίσης παρέχει υπεύθυνες οδηγίες στους 
συγγενείς των περιθαλπομένων για την ψυχοσωματική εν 
γένει κατάσταση τους. 

12. Σε περίπτωση ασθένειας περιθαλπομένου που κατά 
την κρίση του έχει ανάγκη νοσοκομειακής περίθαλψης 
μέριμνα για την μεταφορά του σε συνεργασία με το γρα¬ 
φείο κίνησης ασθενών σε νοσηλευτικό Ίδρυμα ή ιδιωτική 
κλινική. 

13. Υπογράφει τις γνωματεύσεις και τις ιατρικές βεβαι¬ 
ώσεις με βάσει τις οποίες εκδίδονται από την Διεύθυνση 
έπειτα από αίτηση των ενδιαφερομένων τα αντίστοιχα πι¬ 
στοποιητικά. Συντάσσει σε περίπτωση θανάτου περιθαλ- 
πομένωντην σχετική έκθεση όπως και τη δήλωση προς το 
Ληξιαρχείο. 

ΑΡΘΡΟ 11ο 

ΠΡΟΪΣΤΑΜΕΝΗ ΑΔΕΛΦΗ 

Η Προϊσταμένη αδελφή ασκεί τα εξής καθήκοντα: 

1. Προΐσταται όλου του νοσηλευτικού και λοιπού βοη¬ 
θητικού προσωπικού του Ιδρύματος. 

2. Είναι υπεύθυνη για την καλή νοσηλεία των ασθενών, 
για την καλή λειτουργία του νοσηλευτικού ιδρύματος και 
γιατηντάξη και καθαριότητα των χώρων του. 

3. Ρυθμίζει την υπηρεσία του νοσηλευτικού και βοηθη¬ 
τικού προσωπικού, τις ώρες εργασίας και ανάπαυσης, 
σύμφωνα με το ισχύον ωράριο και πρόγραμμα εργασίας. 

4. Φέρειτην ευθύνη γενικά της ρύθμισηςτης νοσηλείας, 
καθορίζει στις αδελφές νοσοκόμες τα εκάστοτε καθήκο¬ 
ντα τους, έχει την υποχρέωση να εξασφαλίζει την ακριβή 
εκτέλεση των οδηγιών του ιατρού σχετικά με την νοση¬ 
λεία, τη δίαιτα και γενικά την θεραπεία των ασθενών. 

5. Μεριμνά για την παρεχόμενη στους ασθενείς τροφή 
σαν μέλος της επιτροπής σύνταξης διαιτολογίου και επο¬ 
πτεύει στη διανομή του φαγητού στους ασθενείς. 

6. Φροντίζει για την καλή λειτουργία και συντήρηση των 
ιατρικών εργαλείων καθώς και κάθε μηχανήματος που 
έχει σχέση με τη νοσηλεία των ασθενών. 

7. Ενεργεί τις τοποθετήσεις και μετακίνησης εντός του 
Ιδρύματος του νοσηλευτικού και βοηθητικού προσωπι¬ 
κού. 

8. Υποβάλλει στον Διευθυντή τις αιτήσεις των αδειών 
του νοσηλευτικού και βοηθητικού προσωπικού και ειση- 
γείται κατόπιν συ νεννοήσεως με τον ιατρό το χρόνο διάρ¬ 
κειας των αδειών ανάλογα με τις ανάγκες του Ιδρύματος. 

9. Επιθεωρεί κάθε πρωί το τμήμα και ενημερώνεται από 
την υπεύθυνη νοσοκόμα τα συμβάντα του 24ώρου, ενη¬ 
μερώνεται και υπογράφει το βιβλίο λογοδοσίας, ενημε¬ 
ρώνεται για τις τυχόν ελλείψεις κάθε είδους υλικού και 
φροντίζει για την προμήθεια του σε συνεννόηση με τους 
λοιπούς υπευθύνους. 

10. Ενη μερώνει τον γιατρό, για τη ν πορεία των ασθενών 
καθώς και για κάθε άλλο θέμα που έχει σχέση με το νοση¬ 


λευτικό τμήμα του Ιδρύματος και αποφασίζουν μαζί για 
την επίλυση τους. 

11. Ακολουθεί τον γιατρό στην επίσκεψη του στους θα¬ 
λάμους και τηρεί το βιβλίο ιατρικών εντολών ενημερώνο¬ 
ντας κατόπιν τις υπεύθυνες νοσοκόμες. 

12. Συνυπογράφει τις αποδείξεις δοσοληψίες του τμή¬ 
ματος με τη διαχείριση υλικού για τα είδη καθαριότητας 
και νοσηλείας ελέγχουσατην καλή διάθεση αυτών. 

13. Είναι υπεύθυνη για τη φύλαξη των φαρμάκων που 
χορηγούνται στους ασθενείς. 

14. Είναι υπεύθυνη για τη φύλαξη των χρημάτων των 
ασθενών και τη διάθεση τους σε πρώτη ζήτηση από αυ¬ 
τούς. 

15. Επιθεωρεί τους θαλάμους των ασθενών και τους 
λοιπούς χώρους του Ιδρύματος. 

16. Η Προϊσταμένη αδελφή όταν απουσιάζει ο γιατρός 
και ο Διευθυντής του Ιδρύματος μπορεί να προβαίνει σε 
ενδεικνυόμενες ενέργειες για επείγοντα ζητήματα ιατρι¬ 
κής φύσης και τους ενημερώνει σχετικά όταν επιστρέ¬ 
φουν. 

17. Καθοδηγεί και προτρέπει τις αδελφές νοσοκόμες 
παραδειγματίζουσα η ίδια με τις ενέργειες της το ενδια¬ 
φέρον και τη φροντίδα που πρέπει να δείχνουν στους πε¬ 
ριθαλπόμενους και ιδιαίτερα σ’ αυτούς που δε μπορούν ν’ 
αυτοεξυπηρετηθούν, εκτελώντας πάντοτε τα καθήκοντα 
τους με ειλικρινή στοργή, υπομονή, ευγένεια και σεβασμό 
προς την προσωπικότητα των περιθαλπομένων. 

ΑΡΘΡΟ 12ο 
ΥΠΕΥΘΥΝΗ ΑΔΕΛΦΗ 

Τη θέση της υπεύθυνης αδελφής καταλαμβάνει η αρ¬ 
χαιότερη διπλωματούχος αδελφή νοσοκόμα κλάδου ΤΈ. 
η οποία αναπληρώνει την προϊσταμένη αδελφή σε περί¬ 
πτωση απουσίας της. Η Υπεύθυνη αδελφή: 

1. Παρακολουθεί την επίσκεψη γιατρού, τις εντολές τό¬ 
σο στο βαθμό ιατρικών εντολών όσο και στα δελτία νοση¬ 
λείας και τις εκτελεί με ακρίβεια. 

2. Αναγράφει στο βιβλίο λογοδοσίας του τμήματος λε¬ 
πτομερώς την κατάσταση των βαρέως πασχόντων κατά 
το διάστημα της ημέρας και τις σχετικές οδηγίες του θε¬ 
ράποντος γιατρού. 

3. Βοηθά τον γιατρό στην εξέταση των ασθενών, χορη¬ 
γείτο απαιτούμενα ιατρικά εργαλεία, φάρμακα και υγειο¬ 
νομικό υλικό. 

4. Νοσηλεύει και περιθάλπει όλους τους ασθενείς, εκτε¬ 
λεί τη νοσηλεία, σύμφωνα με τις οδηγίες της προϊσταμέ- 
νης αδελφής και φροντίζει ιδιαίτερα τους βαρέως πάσχο- 
ντες. 

5. Την υπεύθυνη αδελφή αναπληρώνει σε περίπτωση 
απουσίας της η αμέσως επόμενη αρχαιότερη Διπλωμα¬ 
τούχος αδελφή κλάδου ΤΈ. και εν ελλείψει αδελφής κλά¬ 
δου Τ.Ε., η αρχαιότερη βοηθός νοσοκόμα κλάδου ΔΈ. 

ΑΡΘΡΟ 13ο 
ΝΟΣΟΚΟΜΟΙ 

1. Οι Νοσοκόμοι διακρίνονται σε: 

α. Αδελφές Νοσοκόμοι κλάδου ΤΈ. τριετούς φοίτησης 
(άρρενες και θήλεις). 

β. Βοηθούς αδελφές Νοσοκόμες κλάδου ΔΈ. διετούς 
και Μονοετούς φοίτησης (άρρενες και θήλεις). 

γ. Πρακτικούς Νοσοκόμους - Μεταφορείς ασθενών - 
θαλαμηπόλους, κλάδου Υ.Ε., άρρενες και θήλεις. 

2. Όλοι οι ανωτέρω οφείλουν αυστηρή υπακοή και πει¬ 
θαρχία στις εντολές του γιατρού και της Προϊσταμένης 
αδελφής. 

3. Οι διπλωματούχες αδελφές Νοσοκόμες κλάδου Τ.Ε. 
και βοηθοί αδελφές νοσοκόμες κλάδου Δ.Ε. είναι συνυ- 
πεύθυνες με την υπεύθυνη αδελφή για τη σωστή νοση¬ 
λεία και φαρμακευτική αγωγή των ασθενών που υποδει¬ 
κνύεται από τον γιατρό του Ιδρύματος. Ενημερώνουν το 
βιβλίο λογοδοσίας και παραδίδουν και ενημερώνουν στην 
επόμενη βάρδια για όλα όσα αφορούν τους ασθενείς και 
το τμήμα τους. Φροντίζουν να παρέχεται η νοσηλεία 
στους ασθενείς σύμφωνα με τις εντολές του γιατρού και 
τις προφορικές οδηγίες της Προϊσταμένης αδελφής ή 
υπεύθυνης αδελφής. Φροντίζουν για την έγκαιρη καθα¬ 
ριότητα και περιποίηση των περιθαλπομένων και την 
έγκαιρη λήψη των γευμάτων. Δίδουν τις αναγκαίες εντο¬ 
λές και οδηγίες στο βοηθητικό προσωπικό, καθαρίστριες, 
θαλαμηπόλους, μεταφορείς ασθενών, τραπεζοκόμους 
σε ότι αφορά την καθαριότητα, την ευπρέπεια και τάξη 
των κρεβατιών, θαλάμων κ.λπ. καθώς και σε κάθε άλλο θέ¬ 
μα που ανάγεται στα καθήκοντα τους και έχει σχέση με 
την καλή διαβίωση των περιθαλπο μένων. 

4. Οι πρακτικές νοσοκόμες, οι θαλαμηπόλοι, κλάδου 
Υ.Ε. άρρενες και θήλεις εργάζονται υπό τον έλεγχο και τις 
οδηγίες των διπλωματούχων κλάδου Τ. Ε. και Δ. Ε., Νο¬ 
σοκόμων για την καθαριότητα, περιποίηση και την όλη πε¬ 
ρίθαλψη των ασθενών και επιμελούνται της ατομικής κα- 
θαριότητος των περιθαλπομένων, της καθαριότητας των 
κλινών και λοιπών επίπλων που έχουν σχέση με τον ασθε¬ 
νή και τον θάλαμο του, επιμελούνται μετά των λοιπών νο¬ 
σοκόμων (ΤΕΙ5 ΩΕ) της καθαριότητας, του κατάλληλου 
φωτισμού, του αερισμού των θαλάμων, της αλλαγής σε- 
ντονιών, βοηθούν τους μεταφορείς ασθενών τόσο στην 
τοποθέτηση των ασθενών στα τροχοφόρα καροτσάκια 
όσο και την μεταφορά αυτών στους χώρους του μπάνιου, 
ψυχαγωγίας, εργασιοθεραπείας, φυσικοθεραπείας κ.λπ. 
μεριμνούν για τη μεταφορά του ακάθαρτου ιματισμού 
στα πλυντήρια και την παραλαβή καθαρού ιματισμού από 
τα πλυντήρια. 

5. Οι μεταφορείς ασθενών έχουν ειδικότερα καθήκοντα 
να βοηθούν στηντοποθέτηση των ασθενών στα καροτσά¬ 
κια και να τους μεταφέρουν στην αίθουσα φυσικοθερα¬ 
πείας για φυσικοθεραπεία στο μπάνιο, στην αίθουσα ψυ¬ 
χαγωγίας, στο Γεν. Κρατικό Νοσοκομείο Λάρισας κ.λπ. 
χώρους σύμφωνα με τις εντολές της Προϊστάμενης αδελ¬ 
φής. Επίσης έχουν καθήκον να επαναφέρουν τους ασθε¬ 
νείς πάλι στους θαλάμους (δωμάτια τους) να βοηθούν 
στηντοποθέτηση αυτών στα κρεβάτια τους. Γενικά οι με¬ 
ταφορείς ασθενών έχουν την υποχρέωση να εκτελούντις 
εντολές της Προϊσταμένης αδελφής και παράλληλα όποι¬ 
ες άλλες εργασίες ήθελε να τους ανατεθεί, ανάλογες με 
τις ανάγκεςτου Ιδρύματος όπως καθήκοντα φύλακος, τη- 
λεφωνητού, βοηθού Νοσοκόμου, όπως αυτά αναφέρο- 
νται στον παρόντα Οργανισμό. 

ΑΡΘΡΟ 14ο 

1. Το Νοσηλευτικό προσωπικό διακρίνεται σε προσωπι¬ 
κό της ημέρας και προσωπικό της νύχτας το οποίο και έχει 
όλες τις καθοριζόμενες στο άρθρο 13 υποχρεώσεις. 

2. Η αδελφή της νύχτας παραλαμβάνει την υπηρεσία 
από την αδελφή της ημέρας φροντίζει για την νοσηλεία 
της νύχτας ιδίως των βαρέως πασχόντων σύμφωνα με τις 
οδηγίες του γιατρού. 


3. Χορηγεί προσωπικά τα φάρμακα στους ασθενείς και 
υπογράφει στην ειδική στήλη των δελτίων νοσηλείας. 

4. Φροντίζει για την έγκαιρη πρωινή καθαριότητα και 
περιποίηση των ασθενών. 

5. Αναγράφει λεπτομερώς στο βιβλίο λογοδοσίας του 
τμήματος την κατάσταση της νύχτας ιδίως των βαρέως 
πασχόντων, παραδίδει δε κάθε πρωί στην υπεύθυνη αδελ¬ 
φή. Η υπεύθυνη αδελφή ενημερώνει την Προϊσταμένη 
στην πρωινή συγκέντρωση του Νοσηλευτικού προσωπι¬ 
κού για κάθε τι που αφορά τους ασθενείς και το τμήμα. 

ΑΡΘΡΟ 15ο 

ΚΑΘΗΚΟΝΤΑ ΦΥΣΙΟΘΕΡΑΠΕΥΤΗ 

1. Εκτελεί φυσιοθεραπευτικές πράξεις κατόπιν εντολής 
των γιατρών όπου ορίζονται το είδος και ο αριθμός αυτών 
για τους ασθενείς που το έχουν ανάγκη. 

2. Τηρείτο ιστορικάτων ασθενώνπου αναγράφονται οι 
εκάστοτε εκτελούμενες φυσιοθεραπευτικές πράξεις. 

3. Ύστερα από εντολή του γιατρού πρέπει να εκτελεί φυ¬ 
σιοθεραπεία πάνω στην κλίνη και όχι μέσα στο φυσιοθε- 
ραπευτήριο για ασθενείς που δεν μπορούν να κινηθούν. 

4. Είναι υπεύθυνος για όλα τα μηχανήματα που έχουν 
σχέση με τη φυσιοθεραπεία των ασθενών. 

5. Ο φυσιοθεραπευτής έχει την υπευθυνότητα της φυ¬ 
σιοθεραπείας των ασθενών την οποία αφού προγραμμα¬ 
τίσει θέτει υπόψη του γιατρού ο οποίος δίδειτις ανάλογες 
οδηγίες. 

6. Συνεργάζεται με το λοιπό νοσηλευτικό προσωπικό 
του Ιδρύματος σε ότι αφορά στην καλύτερη και ανώδυνη 
δυνατή μεταφορά του ασθενούς από το θάλαμο στο φυ- 
σιοθεραπευτήριο. 

7. Εισηγείται στο διευθυντή για κάθε απαραίτητο υλικό 
φυσιοθεραπείας - πλην του φαρμακευτικού για το οποίο 
απευθύνεται στο γιατρό - και φροντίζει για την προμήθεια 
του. 

ΑΡΘΡΟ 16ο 

ΚΑΘΗΚΟΝΤΑ ΕΡΓΟΘΕΡΑΠΕΥΤΩΝ 

1. Η εργασιοθεραπεία είναι ένα παράίατρικό επάγγελ¬ 
μα που βασίζεται στην ιδέα ότι "Όταν ο άρρωστος κάνει 
κάτι ευχάριστο, εποικοδομητικό και δημιουργικό, βοηθιέ- 
ται στην πάθηση του". 

2. Ο εργασιοθεραπευτής, πέραν των γνώσεων που πρέ¬ 
πει να διαθέτει για την αποτελεσματικότητα της εφαρμο¬ 
ζόμενης μεθόδου στους ασθενείς, επιβάλλεται να επιδει¬ 
κνύει σ’ αυτούς στοργή, ενδιαφέρον, αγάπη και υπομονή. 

3. Σκοπός της εργασιοθεραπείας είναι η βελτίωση των 
διαταραχών των διανοητικών και φυσικών λειτουργιών 
του αρρώστου, με την ενεργό συμμετοχή του σ’ ένα προ¬ 
καθορισμένο Ιατρικό πρόγραμμα απασχολήσεως. Στό- 
χοςτου προγράμματος αυτού είναι η αξιοποίηση των ικα¬ 
νοτήτων του αναπήρου και η καθοδήγηση σ’ έναν τρόπο 
ζωής και αυτοεξυπηρετήσεως. 

4. Οι επιδιώξεις του εργασιοθεραπευτού κατά την 
εφαρμογή του θεραπευτικού προγράμματος συνοψίζο¬ 
νται κυρίως στα εξής: 

α. Να βελτιώσει την κινητικότητα των αρθρώσεων, τον 
συντονισμό των κινήσεων και τη δεξιοτεχνία των ασθε¬ 
νών. Ναενισχύειτην μυϊκή ισχύ καιτην αντοχή τους και γε¬ 
νικά να τους δώσει την ικανότητα να λειτουργούν μέσα 
στα όρια της αναπηρίας τους. 

β. Να τονώσει το ηθικό και να ευρύνει το βαθμό αυτάρ- 
κειας και ανεξαρτησίας των ασθενών, ώστε να τους κάνει 

ικανούς να αυτοεξυπηρετούνται στις ασχολίες της καθη¬ 
μερινής ζωής. 

γ. Να τους βοηθήσει στα κοινωνικά και επαγγελματικά 
τους προβλήματα προπαρασκευάζονταςτους για ναεπα- 
νέλθουν στην προηγούμενη εργασία τους ή άλλη κατάλ¬ 
ληλη για την αναπηρία τους, καθώς και στις δραστηριό¬ 
τητες και τον τρόπο ζωής που έκαναν. 

δ. Να τους εκπαιδεύσει στη χρήση των προσθετικών και 
ορθοπεδικών μηχανημάτων και γενικά στη χρήση των δια¬ 
φόρων μηχανικών μέσων. 

5. Το πρόγραμμα εργασιοθεραπείας για να έχει θερα¬ 
πευτική αξία θα πρέπει: 

α. Να είναι προσαρμοσμένο στην ηλικία, διανοητική κα¬ 
τάσταση και κυρίως θεραπευτικές ανάγκες του αρρώ¬ 
στου, προσφέροντας ειδικευμένη άσκηση. 

β. Να μην είναι δύσκολο από την αρχή του και ακριβό, 
ώστε να μην απογοητευτεί ο άρρωστος και να είναι δημι¬ 
ουργικό, ώστε να του προκαλεί ευχαρίστηση. 

γ. Τέλος, να μην είναι επικίνδυνο και να μπορεί να εφαρ¬ 
μοστεί από τον άρρωστο στη θέση που βρίσκεται (στο 
κρεβάτι, στην αναπηρική πολυθρόνα κ.λπ.). 

6. Ο εργασιοθεραπευτής πριν συντάξει το πρόγραμμα 
εργασιοθεραπείας θα πρέπει να εκτιμήσει και να κατα¬ 
γράψει την κινητική κατάσταση του αρρώστου, τις ικανό¬ 
τητες του που έχουν διατηρηθεί, καθώς και τις ανάγκες 
που του δημιουργεί η πάθηση του. 

Παράλληλα να ενημερωθεί λεπτομερώς από τα άλλα 
μέλη της ομάδας Αποκαταστάσεως, για το Ιατρικό ιστο¬ 
ρικό του αρρώστου, τη φαρμακευτική αγωγή, τη νοση¬ 
λεία και το πρόγραμμα φυσιοθεραπείας στο οποίο τυχόν 
υποβάλλεται. 

7. Είναι ευνόητο τέλος ότι για να έχει θετικά αποτελέ¬ 
σματα η όλη προσπάθεια είναι απαραίτητη η καλή συνερ¬ 
γασία που πρέπει να υπάρχει μεταξύ του εργασιοθερα- 
πευτού, του γιατρού, και των λοιπών μελών της Ομάδας 
Αποκαταστήσεως. 

ΑΡΘΡΟ 17ο 
ΚΟΙΝΩΝΙΚΗ ΥΠΗΡΕΣΙΑ 

Η Κοινωνική Υπηρεσία με την Κοινωνική Λειτουργό έχει 
την ευθύνη της κοινωνικής εργασίας του ιδρύματος και 
εφαρμόζεται σε δύο στάδια. 

Α. Στάδιο Εισαγωγής 

1. Υποδέχεται κατευθύνει τις αναφερόμενες για εισα¬ 
γωγή περιπτώσεις. 

2. Παραπέμπει τις περιπτώσεις που δεν εμπίπτουν στην 
αρμοδιότητα του Ιδρύματος σε άλλες Υπηρεσίες. 

3. Συντάσσει έκθεση κοινωνικής έρευνας με εντολή του 
Δ.Σ. σε διάφορες περιπτώσεις και υποβάλλει αυτή στον 
Διευθυντή με ανάλογη εισήγηση. 

Β. Στάδιο Παραμονής του Ασθενή στο Ίδρυμα. 

Στο διάστημα αυτό η Κοινωνική Λειτουργός είναι το αρ¬ 
μόδιο πρόσωπο επικοινωνίας μεταξύ: 

1. Του Ιδρύματος και του οικογενειακού περιβάλλοντος 
του ασθενή, δηλαδή, είναι αυτή που ανακοινώνει στον 
ασθενή και στους οικείους του την απόφαση για την εισα¬ 
γωγή του στο Ίδρυμα και τους προετοιμάζει για την επι¬ 
τυχή προσαρμογή τους στις συνθήκες ζωής στο Ίδρυμα. 

2. Του ασθενή και της οικογένειας του, δηλαδή φροντί¬ 
ζει για την ενημέρωση των οικείωντου ασθενή, για την πα¬ 
ραμονή του στο Ίδρυμα και την όλη πορεία του (προσαρ¬ 
μογή - φροντίδα κ.λπ.). 


3. Φροντίζει για τη δημιουργία και ανάπτυξη προγραμ¬ 
μάτων ή δραστηριοτήτων που αποβλέπουν στην ικανο¬ 
ποίηση κοινωνικών, πολιτιστικών και ψυχαγωγικών ανα¬ 
γκών των περιθαλπομένων. 

4. Φροντίζει για την ενθάρρυνση και δραστηριοποίηση 
του ασθενούς και την αξιοποίηση τόσο των παρεχόμενων 
εντός και εκτός του Ιδρύματος μέσων και Υπηρεσιών όσο 
και των ειδικών του δραστηριοτήτων. 

5. Φροντίζει για την ανάπτυξη και αξιοποίηση της εθε¬ 
λοντικής προσφοράς υπηρεσιών που διατίθενται στο 
Ίδρυμα και που είναι δυνατόν να διατεθούν στους περι¬ 
θαλπόμενους. 

6. Φροντίζει κατόπιν εντολής του Διευθυντή για την επι¬ 
κοινωνία και συνεργασία με αρμόδιους παράγοντες αρ¬ 
χών, υπηρεσιών, οργανισμών ιδρυμάτων κ.λπ. που απα¬ 
σχολούνται και που μπορεί να επιληφθούν με τη ρύθμιση 
θεμάτων ή αντιμετώπιση προβλημάτων των ασθενών. 

7. Συνεργάζεται με το γιατρό, την προϊσταμένη αδελφή 
και το λοιπό αρμόδιο προσωπικό του Ιδρύματος. 

8. Τηρεί στατιστικά στοιχεία, μελέτες κριτικές και τις 
ανακοινώσεις τύπου που αφορούν το Ίδρυμα. 

9. Φροντίζει για την φύλαξη της βιβλιοθήκης του Ιδρύ¬ 
ματος και της βιβλιοθήκης των ασθενών. 

10. Φροντίζει την έγκαιρη ενημέρωση των βιβλίων και 
του αρχείου που τηρείται στην κοινωνική υπηρεσία (Μη¬ 
τρώο, ατομικούς φακέλους ασθενών, ημερολόγιο κ.λπ.) 

ΑΡΘΡΟ 18ο 
ΦΥΣΙΚΗ ΑΓΩΓΗ 

1. Ο υπάλληλος Φυσικής Αγωγής έχει την υπευθυνότη¬ 
τα για την κατάρτιση των προγραμμάτων Φυσικής Αγω¬ 
γής των ασθενών και την εκτέλεση αυτών. Τα προγράμ¬ 
ματα αυτά δύναται να τεθούν υπ’ όψιντου γιατρού ο οποί¬ 
ος δίνει τις ανάλογες οδηγίες. 

2. Είναι υποχρεωμένος να λαμβάνει γνώση του ιστορι¬ 
κού των ασθενών όπου αναγράφονται οι εκάστοτε εκτε- 
λούμενες ιατρικές και φυσιοθεραπευτικές πράξεις. 

3. Συνεργάζεται με το λοιπό νοσηλευτικό προσωπικό 
του Ιδρύματος όσον αφορά την καλύτερη παροχή φυσι¬ 
κής αγωγής στους περιθαλπόμενους. 

4. Ασχολείται με τους περιθαλπόμενους και φροντίζει 
για την δημιουργία των συνθηκών εκείνων που θα συντε- 
λέσουν στην ανύψωση της ψυχολογίας των και της τόνω¬ 
σης του ηθικού των με την εφαρμογή διαφόρων προ¬ 
γραμμάτων. 

5. Σε συνεννόηση με την Δ/νση του Ιδρύματος και την 
Κοινωνική Υπηρεσία δύναται να του χορηγηθούν αρμο¬ 
διότητες Προγραμματισμού διαφόρων εκδηλώσεων για 
την ψυχαγωγία των περιθαλπομένων και για την εν γένει 
παρουσία - προβολή του Ιδρύματος. 

ΑΡΘΡΟ 19ο 

ΑΡΜΟΔΙΟΤΗΤΕΣ ΚΛΗΤΗΡΩΝ - ΘΥΡΩΡΩΝ - 
ΝΥΧΤΟΦΥΛΑΚΩΝ 

1. Οι κλητήρες εκτελούν τη βοηθητική υπηρεσία των 
γραφείων. 

2. Είναι υπεύθυνοι για την παραλαβή κάθε είδους αλληλο¬ 
γραφίας ή εγγράφου λογαριασμού από τις διάφορες υπηρε¬ 
σίες και την παράδοση αυτών στα γραφεία του Ιδρύματος. 

3. Ορίζονται εκ περιτροπής υπεύθυνοι για την υπηρεσία 
του θυρωρού και του νυχτοφύλακα. 

4. Ο θυρωρός ελέγχει τα εισερχόμενα στο Ίδρυμα άτο¬ 
μα και απαγορεύει ή επιτρέπει την είσοδο αυτών ανάλογα 
με τις εντολές της Διευθύνσεως. 

5. Ελέγχει την είσοδο και την έξοδο των περιθαλπομέ- 
νων και ενημερώνει σχετικά το βιβλίο που τηρεί. 

6. Ο νυχτοφύλακας επιμελείται της τάξης και ασφάλει¬ 
ας του Ιδρύματος κατά τις ώρες υπηρεσίας του, επιτηρεί 
ιδιαίτερα την ασφάλεια των γραφείων, των αποθηκών και 
των μαγειρείων. 

7. Απαγορεύει μετά την καθοριζόμενη ώρα την είσοδο 
παντός ατόμου άσχετου με την υπηρεσία του Ιδρύματος. 

8. Ενημερώνει αμέσως τον Διευθυντή για κάθε έκτακτο 
συμβάν κατά την ώρα της υπηρεσίας του. 

9. Έχει την ευθύνη πυρασφάλειας των εγκαταστάσεων 
του Ιδρύματος. 

10. Περιφέρεται καθ’ όλη την διάρκεια του ωραρίου του 
στα κτίρια και τα προαύλια του ιδρύματος και ελέγχει κά¬ 
θε κίνηση. 

11. Απαγορεύεται να ξαπλώνει κατά την ώρα της υπη¬ 
ρεσίας του. 

12. Είναι υποχρεωμένος ναπροσφέρειπρόθυματη βοή¬ 
θεια του στο νοσηλευτικό προσωπικό που διανυκτερεύει 
όταν του ζητηθεί για περίθαλψη ή και περιποίηση ασθε¬ 
νών. 

13. Αναφέρει στον Διευθυντή και καταχωρεί σε ειδικό βι¬ 
βλίο κάθε αξιόλογο περιστατικό που έλαβε χώρα κατά την 
ώρα της Υπηρεσίας του. 

ΑΡΘΡΟ 20ο 

ΜΑΓΕΙΡΟΙ - ΒΟΗΘΟΙ ΜΑΓΕΙΡΟΥ 

1. Οι μάγειροι είναι υπεύθυνοι για την κανονική παρα¬ 
σκευή του συσσιτίου των περιθαλπομένων με βάση το δι¬ 
αιτολόγιο που καθορίζεται από τον διαιτολόγο και την 
σχετική επιτροπή. Απαγορεύεται η χρησιμοποίηση άλλων 
υλικών από αυτά που προβλέπει το διαιτολόγιο και χορη¬ 
γούνται για την παρασκευή του συσσιτίου. Επιτρέπεται 
μόνο χρησιμοποίηση και άλλων υλικών για την παρα¬ 
σκευή συσσιτίου σε έκτακτες περιπτώσεις και μόνον κα¬ 
τόπιν εντολής του γιατρού του Ιδρύματος. 

2. Οι μάγειροι παραλαμβάνουν από τους προμηθευτάς 
και από τον αποθηκάριο τα απαιτούμενα για την παρα¬ 
σκευή του συσσιτίου τρόφιμα και είναι υπεύθυνοι για την 
καλή και υγιεινή κατασκευή του φαγητού. 

3. Επιμελούνται της καθαριότητας των μαγειριών και 
των μαγειρικών σκευών. 

4. Οι βοηθοί μαγείρου βοηθούν τον μάγειρα στην Πα¬ 
ρασκευή των φαγητών και τελούν κάτω από την επίβλεψη 
αυτού. 

5. Οι μάγειροι είναι υπεύθυνοι για τη σωστή λειτουργία 
όλων των συσκευών του μαγειρείου και οφείλουν να ενη¬ 
μερώσουν τον Διευθυντή για κάθε βλάβη αυτών. 

ΑΡΘΡΟ 21ο 
ΔΙΑΙΤΟΛΟΓΟΣ 

1. Ο Διαιτολόγος είναι υπεύθυνος για τη σύνταξη του 
προγράμματος συσσιτίου. Ελέγχει μαζί με τον μάγειρα 
την ποιότητα των τροφίμων που προμηθεύεται το Ίδρυ¬ 
μα. Δίδει οδηγίες στον μάγειρα για τις μερίδες του φαγη¬ 
τού ώστε να παρασκευάζεται το ανάλογο συσσίτιο. 

2. Σε συνεργασία με το γιατρό του Ιδρύματος δίδει οδη¬ 
γίες στον μάγειρα για την παρασκευή ιδιαίτερου φαγητού 
σε ασθενείς του Ιδρύματος. 

3. Γενικά είναι υπεύθυνος για την ικανοποιητική και υγι¬ 
εινή σίτιση των περιθαλπομένων. 


ΑΡΘΡΟ 22ο 

ΗΛΕΚΤΡΟΛΟΓΟΣ - ΥΔΡΑΥΛΙΚΟΣ - ΣΥΝΤΗΡΗΤΗΣ 
ΚΤΙΡΙΩΝ 

1. Είναι υπεύθυνοι για τη σωστή λειτουργία των ηλε¬ 
κτρολογιών, μηχανολογικών, υδραυλικών και κτιριακών 
εγκαταστάσεων καθώς και των λοιπών μηχανημάτων και 
ανελκυστήρων του Ιδρύματος. 

2. Αναφέρουν στον Διευθυντή έγκαιρα την έλλειψη 
όλων των ανταλλακτικών των διαφόρων εγκαταστάσεων 
ο οποίος θα μεριμνήσει για την προμήθεια των. 

3. Είναι υποχρεωμένοι να παρέχουν κάθε βοήθεια σε θέ¬ 
ματα συντήρησης κάθε φορά που θα αντιληφθούν κάτι ή 
κληθούν γι’ αυτό στον Διευθυντή. 

4. Έχουν το δικαίωμα μετά από έγκριση του Δ.Σ. του 
Ιδρύματος να καλούν ειδικούς τεχνίτες κάθε φορά που θα 
κριθεί αναγκαίο και δεν μπορούν για τα μέσα που διαθέτει 
το Ίδρυμα να επέμβουν για διόρθωση βλάβης ή επισκευ¬ 
ής εγκαταστάσεων. 

ΑΡΘΡΟ 23ο 
ΚΑΘΑΡΙΣΤΡΙΕΣ 

1. Είναι υπεύθυνες για την καθαριότητα όλων των χώ- 
ρωντου Ιδρύματος, γραφείων, θαλάμων, διαδρόμων, κλι¬ 
μάκων, εξωτερικών χώρων, θυρών, παραθύρων κ.λπ. 

2. Τελούν υπάτην εποπτείατης προϊσταμένης αδελφής 
και της υπεύθυνης αδελφής από τις οποίες παίρνουν τις 
οδηγίες για θέματα καθαριότητας. 

ΑΡΘΡΟ 24ο 
ΤΡΑΠΕΖΟΚΟΜΟΙ 

1. Παραλαμβάνουν από τα μαγειρεία το προς διανομή 
συσσίτιο και το σερβίρουν στους περιθαλπόμενους είτε 
στην τραπεζαρία, είτε στους θαλάμους. 

2. Ετοιμάζουν την τραπεζαρία για το σερβίρισμα του 
συσσιτίου των περιθαλπομένων. 

3. Είναι υπεύθυνοι για όλα τα είδη εστίασης, δηλαδή μα- 
χαιροπήρουνα, πιάτα, ποτήρια κ.λπ., εκτός από τα είδη 
παρασκευής συσσιτίου. 

4. Συνεργάζονται με τους μαγείρους και τους βοηθούς 
μαγείρου για την έγκαιρη παρασκευή και διανομή του 
συσσιτίου. 

5. Είναι υποχρεωμένοι για την καθαρότητα και την ευ¬ 
πρεπή εμφάνιση των μαγειρείων, τραπεζαριών και των 
χώρων παρασκευής του συσσιτίου. 

6. Επιμελούνται για το πλύσιμο των ειδών εστίασης και 
ευθύνονται για κάθε αδικαιολόγητη φθορά αυτών. 

7. Υποχρεούνται μαζί με τους θαλαμηπόλους να βοη¬ 
θούν με υπομονή και στοργή τη σίτιση αυτών που δεν μπο¬ 
ρούν να αυτοεξυπηρετηθούν σύ μφωνα με τις εντολές του 
γιατρού και της προϊσταμένης αδελφής. 

ΑΡΘΡΟ 25ο 

ΚΗΠΟΥΡΟΣ - ΕΡΓΑΤΗΣ ΓΕΝΙΚΩΝ ΚΑΘΗΚΟΝΤΩΝ 

1. Ο κηπουρός είναι υπεύθυνος για την καλή εμφάνιση 
και συντήρηση του κήπου του Ιδρύματος δηλαδή των δέ¬ 
ντρων, λουλουδιών και πρασινάδας (γκαζόν). Επιμελείται 
του ποτίσματος, κλαδέματος, σκαλίσματος και κουρέμα¬ 
τος του γκαζόν κ.ά., ώστε ο κήπος του Ιδρύματος να δια¬ 
τηρείται σε άριστη κατάσταση. 

2. Είναι υπεύθυνος για την καλή χρήση και συντήρηση 
του σκαπτικού μηχανήματος, της μηχανής κουρέματος 
του γκαζόν και γενικά όλων των εργαλείων της κηπουρι¬ 
κής. 

3. Ο εργάτης γενικών καθηκόντων εκτελεί όλες τις ερ¬ 
γασίες που θα του ανατεθούν από τον Διευθυντή του 
Ιδρύματος, από την προϊστάμενη αδελφή και από κάθε 
άλλο υπάλληλο κατά την διάρκεια του ωραρίου του. 

4. Ο κηπουρός και ο εργάτης γενικών καθηκόντων εκτε- 
λούν και κάθε άλλη εργασία που θα τους αναθέσει ο Δι¬ 
ευθυντής του Ιδρύματος. 

ΑΡΘΡΟ 26ο 
ΡΑΠΤΡΙΑ 

1. Η ράπτρια επιμελείται για τη ραφή ιματισμού είτε 
πρόκειται για ραφή καινούριου ιματισμού είτε για επι¬ 
διόρθωση μεταχειρισμένων. 

2. Είναι υπεύθυνη για τη φύλαξη των πρώτων υλών, 
υφασμάτων, κλωστών κ.λπ. καθώς και για την ραπτομη¬ 
χανή του Ιδρύματος. 

3. Απαγορεύεται στη ράπτρια να εκτελεί ιδιωτικές ερ¬ 
γασίες εντός του Ιδρύματος. 

4. Για τη ραφή καινούριου ιματισμού που αφορά το νο¬ 
σηλευτικό και βοηθητικό προσωπικό, παραλαμβάνει το 
σχετικό ύφασμα παρουσία επιτροπής και ράβει τον ιματι¬ 
σμό σύμφωνα με τις οδηγίες και υποδείξεις της προϊστα- 
μένης αδελφής. 

ΑΡΘΡΟ 27ο 

ΠΛΥΝΤΡΙΕΣ - ΣΙΔΕΡΩΤΡΙΕΣ 

1. Φροντίζουν για το πλύσιμο, στέγνωμα και σιδέρωμα 
των διαφόρων ειδών ρουχισμού των περιθαλπομένων, 
των στολών του νοσηλευτικού και βοηθητικού προσωπι¬ 
κού και των σεντονιών και κουβερτών του Ιδρύματος. 

2. Μετά το πλύσιμο, στέγνωμα και σιδέρωμα των ανω¬ 
τέρω ειδών, τα παραδίδουν έτοιμα στον ιματιοφύλακα. 

3. Είναι υπεύθυνες για την καθαριότητα και την καλή εμ¬ 
φάνιση των χώρων και των μηχανημάτων των πλυντηρίων 
και σιδερωτήριου. 

4. Είναι υπεύθυνες για κάθε απώλεια των ειδών που πα- 
ραδίδονται σ’ αυτές. 

ΑΡΘΡΟ 28ο 

ΤΜΗΜΑ ΑΠΟΚΑΤΑΣΤΑΣΗΣ ΚΑΙ ΕΠΑΓΓΕΛΜΑΤΙΚΗΣ 
ΕΚΠΑΙΔΕΥΣΗΣ 

1. Το τμήμα αυτό έχει την φροντίδα για την επαγγελμα¬ 
τική εκπαίδευση και αποκατάσταση των περιθαλπομένων 
καθώς και άλλων ατόμων χρονίως πασχόντωντου Νομού 
Λάρισας (κυρίως νέων ατόμων) με ειδικές ανάγκες. 

2. Ο Ψυχολόγος του Ιδρύματος ασχολείται μέσα στα 
πλαίσια της επιστημονικής του κατάρτισης μετά ψυχολο¬ 
γικά προβλήματα των ασθενών και κατευθύνει ανάλογα 
με τις δυνατότητες τους ώστε να βελτιώσουν την κατά¬ 
σταση των. 

3. Ο επαγγελματικός σύμβουλος σε συνεργασία με τον 
ψυχολόγο κατευθύνει τους ασθενείςπου έχουν τις ικανό¬ 
τητες και τις δυνατότητες σε επαγγελματική αποκατά¬ 
σταση. 

4. Η Κοινωνική λειτουργός αυτού του τμήματος έχει τις 
αρμοδιότητες της κοινωνικής λειτουργού του τμήματος 
χρονίως πασχόντων του άρθρου 17 όσον αφορά το τμή¬ 
μα αποκατάστασης. 

5. Οι φυσιοθεραπευτές και εργοθεραπευτές εκτελούν 
τα καθήκοντα τους όπως αναγράφονται στα άρθρα 15 και 
16 του παρόντος κανονισμού σε συνεργασία με το γιατρό 
του Ιδρύματος. 


6. Τα εργαστήρια επανδρώνονται με ειδικούς τεχνίτες 
(ράπτριες, ζωγράφους, ξυλουργούς, αγγειοπλάστες 
κ.λπ.) και κατάλληλα μέσα. Στους χώρους αυτούς οι περι¬ 
θαλπόμενοι και τα λοιπά άτομα με ειδικές ανάγκες, απα¬ 
σχολούνται με την εκμάθηση της τέχνης που έχουν κλίση, 
πάντοτε με την καθοδήγηση του επιστημονικού και τεχνι¬ 
κού προσωπικού του τμήματος. 

ΑΡΘΡΟ 29ο 

ΟΔΗΓΟΣ ΑΥΤΟΚΙΝΗΤΟΥ 

1. Ο οδηγός αυτοκινήτου είναι υπεύθυνος για την μετα¬ 
φορά στο Ίδρυμα και από το Ίδρυμα των ατόμων, με ειδι¬ 
κές ανάγκες, του τμήματος αποκατάστασης. 

2. Είναι υπεύθυνος για την καλή λειτουργία κατάσταση 
και συντήρηση του αυτοκινήτου του Ιδρύματος. 

ΑΡΘΡΟ 30ο 
ΚΟΥΡΕΑΣ 

1. Ο κουρέας του Ιδρύματος τηρεί το ωράριο των διοι¬ 
κητικών υπαλλήλων και είναι υπεύθυνος για την καλή εμ¬ 
φάνιση των περιθαλπομένων (κούρεμα, ξύρισμα). 

ΑΡΘΡΟ 31ο 
ΠΡΟΜΗΘΕΙΕΣ 

1. Κάθε προμήθεια, μίσθωση εκτέλεσης έργου γενικά 
κάθε δαπάνη αποφασίζεται από το διοικητικό συμβούλιο. 

2. Οι δαπάνες σε βάρος της προβλεπόμενης πάγιας 
προκαταβολής μικροπρομήθειας και επείγουσας προμή¬ 
θειας, γίνονται από τον Διευθυντή του Ιδρύματος και 
εγκρίνονται από το Δ. Σ. 

3. Οι κάθε είδους προμήθειες αναλώσιμου και μη υλικού 
γίνονται πάντοτε με έγγραφο δελτίο παραγγελίας που εκ- 
δίδεται από τον διαχειριστή υλικού και υπογράφεται από 
τον Διευθυντή, ενεργείται δε από επιτροπή που ορίζεται 
από το Δ.Σ. 

4. Οι προμήθειες φαρμακευτικού και υγειονομικού υλι¬ 
κού γίνονται με έγγραφο δελτίο παραγγελίας που εκδίδε- 
ται από το γιατρό ή την προϊσταμένη αδελφή και ενερ- 
γούνται από επιτροπή οριζόμενη από το Δ.Σ. 

ΑΡΘΡΟ 32ο 
ΠΑΡΑΛΑΒΗ - ΕΙΣΑΓΩΓΗ 

1. Κάθε είδους υλικού αναλώσιμου και μη το οποίο πε¬ 
ριήλθε με οποιοδήποτετρόπο στο Ίδρυμα παραλαμβάνε- 
ται από τριμελή επιτροπή που ορίζεται από το Δ.Σ. 

2. Τα ανωτέρω είδη εισάγονται στην αποθήκη με τρι¬ 
πλότυπο δελτίο εισαγωγής που εκδίδεται από τον διαχει¬ 
ριστή όπου αναγράφεται η ποιότητα, η ποσότητα και η τι¬ 
μή μονάδας. Τα τριπλότυπα υπογράφονται από την επι¬ 
τροπή, τον διαχειριστή και θεωρούνται από τον 
Διευθυντή. 

3. Για φαρμακευτικό και υγειονομικό υλικό ακολουθεί¬ 
ται η ανωτέρω διαδικασία και τα δελτία υπογράφονται 
από την Επιτροπή, την προϊσταμένη αδελφή και θεωρού¬ 
νται από τον Διευθυντή. 

4. Τα αντίτυπα του τριπλοτύπου παραδίδονται από ένα 
στον διαχειριστή, στον αποθηκάριο και το λογιστή για να 
γίνει η αντίστοιχη χρηματική πίστωση και για τη δικαιολό- 
γηση του σχετικού εντάλματος πληρωμής που θα εκδοθεί. 

ΑΡΘΡΟ 33ο 
ΕΞΑΓΩΓΗ - ΔΙΑΘΕΣΗ 

1. Η εξαγωγή από την αποθήκη κάθε είδους υλικού και 
κυρίωςτωντροφίμων γίνεται την ορισμένη ώρα εκτός των 

φαρμάκων και του υγειονομικού υλικού για τα οποία επι¬ 
τρέπεται η προεξαγωγή από το φαρμακείο σε μη προβλε- 
πόμενη ώρα. 

2. Η εξαγωγή από την αποθήκη παντός είδους απολύ¬ 
του ανάγκης αναλώσιμου ή όχι γίνεται οποιαδήποτε ώρα. 
Η παραλαβή του υλικού γίνεται αφού καταχωρηθεί σε ει¬ 
δικό βιβλίο από το διαχειριστή και έτσι ταυτόχρονα ο 
υπάλληλος που παραλαμβάνει το υλικό είναι υπόλογος 
σε αυτό. 

3. Η εξαγωγή αναλώσιμου και μη υλικού γίνεται ενώπιον 
τριμελούς επιτροπής με βάσει τριπλότυπο δελτίο εξαγω¬ 
γής το οποίο υπογράφεται από την επιτροπή, τον υπόλο¬ 
γο που παραλαμβάνει το υλικό και τον διαχειριστή και θα 
υπογράφεται από τον Διευθυντή. 

4. Σχετικά με τα φάρμακα και υγειονομικό υλικό η πα¬ 
ράδοση θα γίνεται πρώτα στην υπεύθυνη αδελφή με βά¬ 
σει διπλότυπο που υπογράφει η ίδια και η προϊσταμένη 
αδελφή. 

ΑΡΘΡΟ 34ο 
ΚΑΥΣΙΜΑ 

1. Τα καύσιμα (πετρέλαιο, βενζίνη) για τις ανάγκες λει¬ 
τουργίας των καλοριφέρ, καυστήρων και λοιπών μηχανη¬ 
μάτων του Ιδρύματος, προμηθεύονται από το πρατήριο 
που προμηθεύει με καύσιμα και τις λοιπές Δημόσιες Υπη¬ 
ρεσίες και έχει επιλεγεί από την Νομαρχία. 

2. Η παραλαβή και η διάθεση των καυσίμων γίνεται με 
την ίδια διαδικασία όπως και τα άλλα υλικά. 

ΑΡΘΡΟ 35ο 
ΑΧΡΗΣΤΟ ΥΛΙΚΟ 

1. Ο διαχειριστής όταν διαπιστώσει την ύπαρξη άχρη¬ 
στου υλικού στην αποθήκη του ή κατόπιν αναφορών των 
αρμόδιων υπολόγων για ύπαρξη άχρηστου υλικού ανα¬ 
φέρει με έκθεση του στο Δ. Σ. 

2. Το Δ.Σ. συγκροτεί τριμελή επιτροπή από υπαλλήλους 
του Ιδρύματος και από μέλη του Δ.Σ. η οποία μετά από λε¬ 
πτομερή εξέταση του υλικού το κατατάσσει: α) ως εντε¬ 
λώς άχρηστο, β) ως δυνάμενο να εκποιηθεί ως πρώτη ύλη 
και γ) ως δυνάμενο να επισκευασθεί ή να διατεθεί για τις 
ανάγκες του Ιδρύματος. Συντάσσει δε πρακτικά σε δύο 
αντίτυπα τα οποία παραδίδει από ένα στο διαχειριστή και 
στο Διευθυντή για τα περαιτέρω. 

3. Όταν το υλικό χαρακτηρισθεί ως παντελώς άχρηστο 
καταστρέφεται από τριμελή επιτροπή αποτελούμενη από 
ένα μέλος του Δ. Σ. το Διευθυντή του Ιδρύματος και το 
διαχειριστή. Συντάσσει δε σχετικό πρωτόκολλο κατα¬ 
στροφής σε δύο αντίτυπα από τα οποία το ένα παίρνει ο 
διαχειριστής και το άλλο φυλάσσεται σε αρχεία. Με βάσει 
το πρωτόκολλο αυτό, ο διαχειριστής πιστώνει τα βιβλία 
υλικού και ξεχρεώνει τους υπολόγους οι οποίοι απαλλάσ¬ 
σονται από τα καταστραφέντα υλικά. 

ΑΡΘΡΟ 36ο 
ΣΤΟΛΕΣ ΠΡΟΣΩΠΙΚΟΥ 

1. Στους γιατρούς του Ιδρύματος παρέχεται η καθιερω¬ 
μένη στολή υπηρεσίας γιατρού (λευκή μπλούζα). 

2. Στο Νοσηλευτικό και βοηθητικό προσωπικό του Ιδρύ¬ 
ματος (άρρενες και θήλεις) παρέχονται οι απαραίτητες 
στολές, που αποτελούνται από παντελόνι και μπλούζα, 
άριστης και πολύ καλής ποιότητας αντίστοιχα και στους 
κάτωθι χρωματισμούς: 


α) Λευκό για το νοσηλευτικό προσωπικό κατηγορίας 
Τ.Ε. (νοσηλευτικής -εργοθεραπείας - φυσιοθεραπείας. 
Κοινωνικούς Λειτουργούς, Διαιτολόγους κ.ά.) 

β) Λευκό, με λεπτό μπλε σιρίτι στο μανίκι και στο γιακά 
της μπλούζας, για τους νοσοκόμους και βοηθούς νοσο¬ 
κόμους, κατηγορίας Δ. Ε. Στις ανωτέρω δύο κατηγορίες 
(Τ.Ε. και Δ.Ε.)παρέχεται και από μια λευκή, μακριά, κάτω 
από το γόνατο μπλούζα. 

γ) Γκρι ανοιχτό για τους τραυματιοφορείς και πρακτι¬ 
κούς νοσοκόμους, κατηγορίας Υ.Ε. 

δ) θαλασσί για τους βοηθούς μαγείρους - τραπεζοκό¬ 
μους. Στους βοηθούς μαγείρου - τραπεζοκόμους παρέ¬ 
χονται και ποδιές λευκού χρώματος. Σε όλες τις ανωτέρω 
κατηγορίες παρέχεται ακόμη από ένα ζευγάρι υποδήμα¬ 
τα (σαμπό, τύπου σαμπό ή πέδιλα) λευκού χρώματος και 
από μια ζακέτα μάλλινη χρώματος μπλε. 

3. Στις πλύντριες - σιδερώτριες παρέχεται στολή από λι¬ 
νό ύφασμα χρώματος μπλε, από μια ζακέτα σκούρου 
χρώματος και ένα ζεύγος γαλότσες. 

4. Στους μαγείρους παρέχεται η ειδική στολή μαγείρου 
λευκού χρώματος και λευκό σκούφο, από μια ζακέτα λευ¬ 
κού χρώματος και ένα ζεύγος υποδήματα λευκά (σαμπό ή 
τύπου σαμπό). 

5. Στους κλητήρες - θυρωρούς - νυχτοφύλακες, παρέ¬ 
χεται από μια ζακέτα σκούρου χρώματος και ένα ζεύγος 
υποδήματα. 

6. Στους ηλεκτρολόγο, συντηρητή, κηπουρό, εργάτη 
γενικών καθηκόντων παρέχεται από μια φόρμα σκούρου 
χρώματος, από μια ζακέτα σκούρου χρώματος και από 
ένα ζεύγος υποδήματα ανάλογα με την εργασία τους. 

7. Ανάλογα είδη ιματισμού παρέχονται και στο προσω¬ 
πικό της ομάδας αποκατάστασης ανάλογα με την ειδικό¬ 
τητα τους. 

8. Όλα τα ανωτέρω είδη ανήκουν στην κυριότητα του 
Ιδρύματος και ο κάθε εργαζόμενος είναι υπεύθυνος για 
κάθε αδικαιολόγητη φθορά αυτών. 

ΑΡΘΡΟ 37ο 
ΓΕΝΙΚΕΣ ΔΙΑΤΑΞΕΙΣ 

1. Το άγαμο προσωπικό με ειδικότητα Νοσηλευτικής, 
Νοσοκόμου και Βοηθού Νοσοκόμου (κατηγορίας Τ.Ε. και 
Δ. Ε.) δικαιούται να διαμένει στα ειδικά για το σκοπό αυτό 
υπάρχοντα δωμάτια του Ιδρύματος. Στα δωμάτια αυτά 
(εφόσον υπάρχουν κενά) είναι δυνατό να διαμένει και το 
υπόλοιπο προσωπικό του Ιδρύματος, έπειτα από σχετική 
απόφαση του Δ.Σ. 

2. Όλο το νοσηλευτικό και βοηθητικό κ.λπ. προσωπικό 
του Ιδρύματος υποχρεούται κατά τη διάρκεια της υπηρε¬ 
σίας τους να φοράει την καθορισμένη από τον κανονισμό 
του Ιδρύματος στολή. 

3. Απαγορεύεται στους εργαζόμενους η εξαγωγή από 
το Ίδρυμα κάθε είδους υλικού που ανήκει στο Ίδρυμα. 

4. Απαγορεύεται στους εργαζόμενους να λαμβάνουν 
φιλοδωρήματα από τους ασθενείς και συγγενείς των 
ασθενών. 

5. Όλο το προσωπικό πρέπει να συμπεριφέρεται με ευ¬ 
γένεια και κατανόηση προς τους περιθαλπόμενους και να 
παρέχει αγόγγυστα και πρόθυμα τις υπηρεσίες τους σ’ 
αυτούς. 

6. Απαγορεύεται να χορηγούνται στους ασθενείς άλλα 
φάρμακα εκτός από αυτά που όρισε ο γιατρός και προ¬ 
πάντων ναρκωτικά και άλλα ηρεμιστικά φάρμακα. 

7. Όλα τα αντικείμενα όπως και κάθε χρηματικό ποσό 
που θα βρεθεί στους νοσηλευόμενους, αποθνήσκοντες 
στο Ίδρυμα ασθενείς παραλαμβάνονται και παραδίδονται 
στην προϊστάμενη αδελφή για φύλαξη παρουσία και άλλου 
υπαλλήλου του Ιδρύματος, που ορίζεται από το Δ. Σ. Τα 
ανωτέρω παραδίδονται στη συνέχεια στους συγγενείς των 
ασθενών ενώπιον και του Διευθυντή του Ιδρύματος. 

8. Το προσωπικό που τελειώνει τη βάρδια του πρέπει να 
αποχωρεί από το Ίδρυμα για να μην απασχολεί τους άλ¬ 
λους εργαζομένους. 

9. Όλο το προσωπικό υποχρεούται να μετέχει σε επι¬ 
σκέψεις που οργανώνονται με απόφαση του Δ.Σ. για εκ¬ 
παιδευτικούς λόγους, σε άλλα όμοια ή παρεμφερή Ιδρύ¬ 
ματα με μέσα ή έξοδα του θεραπευτηρίου. 

10. Όλο το προσωπικό οφείλει να τηρεί πιστά το καθο¬ 
ρισμένο ωράριο. Αδικαιολόγητη απουσία, βραδεία προ¬ 
σέλευση και πρόωρη αποχώρηση από την εργασία χωρίς 
ειδική άδεια του Διευθυντή, αποτελεί πειθαρχικό παρά¬ 
πτωμα που επισύρει ποινή. 

11. Για κάλυψη υπηρεσιακών αναγκών μετά από σχετι¬ 
κή εισήγηση του Διευθυντή το Δ.Σ. δύναται να αναθέσει 
σε υπαλλήλους του Ιδρύματος και άλλα καθήκοντα πέρα 
από τα κύρια καθήκοντα τους, που έχουν σχέση με τη λει¬ 
τουργία του Ιδρύματος. 

12. Το Δ.Σ. με απόφαση του δύναται να προσλαμβάνει 
δικηγόρο και νατού αναθέτει νομικής φύσεως υποθέσεις 
του Ιδρύματος. Ο δικηγόρος αμείβεται από τις πιστώσεις 
του Ιδρύματος, σύμφωνα με τις διατάξεις "περί Κωδικός 
Δικηγόρων". 

13. Όταν παρά τις προκηρύξεις που έχει κάνει το Ίδρυ¬ 
μα δεν παρουσιάζεται γιατρός για πρόσληψη στο Ίδρυ¬ 
μα, το Δ.Σ. με απόφαση του δύναται να προσλάβει ιδιώτη 
γιατρό με σύμβαση έργου για τις ανάγκες του Ιδρύματος, 
ο γιατρός θα αμείβεται από τα έσοδα που έχει το Ίδρυμα. 

14. Με απόφαση του Δ.Σ. στο Ίδρυμα λειτουργούν οι 
εξής επιτροπές που αποτελούνται από τρία τακτικά και 
ισάριθμα αναπληρωματικά μέλη από υπαλλήλους του 
Ιδρύματος. 

α. Επιτροπή παραλαβής παντός είδους υλικού αναλώ¬ 
σιμου ή όχι. 

β. Επιτροπή παραλαβής φαρμακευτικού και υγειονομι¬ 
κού υλικού 

γ. Επιτροπή παρασκευής συσσιτίου 

Οι ανωτέρω επιτροπές είναι υπεύθυνες για την ποιοτική 
και ποσοτική ακρίβεια των υλικών που παραλαμβάνουν. 

15. Με απόφαση του Δ.Σ. του Ιδρύματος καθορίζεται το 
χρηματικό ποσό που θα κρατιέται για το ίδρυμα από κάθε 
ασθενή ανάλογα με την οικονομική του κατάσταση καιτην 
ικανότητα του να διαχειρίζεται τα χρήματα. 

ΑΡΘΡΟ 38ο 

ΓΕΝΙΚΕΣ ΔΙΑΤΑΞΕΙΣ ΠΟΥ ΑΦΟΡΟΥΝ ΤΟΥΣ 
ΠΕΡΙΘΑΛΠΟΜΕΝΟΥΣ 

1. Οι περιθαλπόμενοι στο ίδρυμα υποχρεούνται στην πι¬ 
στή τήρηση των εντολών των οργάνων του Ιδρύματος. 
Οφείλουν να προσαρμόζονται στους κανόνες λειτουρ¬ 
γίας του Ιδρύματος. Περιθαλπόμενοι που κατ’ εξακολού¬ 
θηση παραβαίνουν τους κανόνες λειτουργίας του Ιδρύ¬ 
ματος και δεν προσαρμόζονται παρά τις επανειλημμένες 
προσπάθειες και συστάσεις των αρμοδίων υπαλλήλων, 
με απόφαση του Δ.Σ. μετά από εισήγηση της προϊσταμέ- 
νης αδελφής καιτης ΚοινωνικήςΛειτουργού, εκδιώκονται 


από το Ίδρυμα και ειδοποιούνται οι συγγενείς για να τους 
παραλάβουν. 

2. Λαμβάνουν την παρεχόμενη από το ίδρυμα τροφή 
στις καθορισμένες ώρες και στους καθορισμένους χώ¬ 
ρους. 

3. Απαγορεύεται να εισέρχονται στα γραφεία, μαγει¬ 
ρεία αποθήκες και λοιπές εγκαταστάσεις του Ιδρύματος. 

4. Απαγορεύεται να εκτελούν οποιαδήποτε εργασία 
εκτός εάν αυτή αποβλέπει στη φυσιοθεραπεία ή κινησιο¬ 
θεραπεία τους και την έχουν ορίσει ο γιατρός ή ο φυσιο¬ 
θεραπευτής. 

5. Απαγορεύεται να φέρουν μαζί τους πολλά χρήματα, 
τιμαλφή ή άλλα αντικείμενα αξίας τα οποία υποχρεούνται 
να παραδίδουν στον Διευθυντή του Ιδρύματος. 

6. Απαγορεύεται να φέρουν στο Ίδρυμα και να κάνουν 
χρήση οινοπνευματωδών ποτών. 

7. Απαγορεύεται η επαιτεία και ο δανεισμός χρημάτων 
από άλλους ασθενείς ή από συγγενείς ασθενών. 

8. Κάθε παράπονο που έχουν οφείλουν να το αναφέ¬ 
ρουν στην προϊσταμένη αδελφή ή στην Κοινωνική Λει¬ 
τουργό ανάλογα σε τι θέμα αφορά. 

9. Οι περιθαλπόμενοι μπορούν να εξέρχονται από το 
Ίδρυμα για λίγες ώρες μετά από σχετική άδεια της προϊ- 
σταμένης αδελφής. Επίσης μπορούν να διανυκτερεύ- 
σουν σε συγγενικά τους πρόσωπα μετά από σχετική 
άδεια της προϊσταμένης αδελφής. Ακόμη μπορούν να 
διανυκτερεύουν σε μη συγγενικά τους πρόσωπα μετά 
από σύμφωνη γνώμη του γιατρού και των συγγενών του 
ασθενούς. Και στις δύο περιπτώσεις όμως οι περιθαλπό¬ 
μενοι θα εξέρχονται και θα διανυκτερεύουν με δική τους 
ευθύνη. 

10. Για περισσότερες από μια διανυκτερεύσεις περι- 
θαλπομένων σε συγγενικό τους πρόσωπο απαιτείται αί¬ 
τηση του συγγενούς προς το Ίδρυμα με την οποία ανα¬ 
λαμβάνει την ευθύνη της περιποίησης του περιθαλπομέ- 
νου για όσες ημέρες τον κρατήσει. Στην περίπτωση αυτή 
απαιτείται έγκριση του Δ.Σ. 

11. Η αλληλογραφία των περιθαλπομένων διακινείται 
και παραδίδεται σ’ αυτούς μέσω της κοινωνικής υπηρε¬ 
σίας του Ιδρύματος. 

12. Το Ίδρυμα παρέχει σε όλους τους περιθαλπόμε¬ 
νους είδη ενδύσεως και υποδήσεως. 

ΑΡΘΡΟ 39ο 
ΒΙΒΛΙΟΘΗΚΗ 

1. Στο Ίδρυμα λειτουργεί επιστημονική βιβλιοθήκη κα¬ 
θώς και βιβλιοθήκη ασθενών την ευθύνη των οποίων έχει 
η κοινωνική λειτουργός. 

2. Στην επιστημονική βιβλιοθήκη φυλάσσονται επιστη¬ 
μονικά συγγράμματα, περιοδικά και λοιπές εκδόσεις επι¬ 
στημονικού περιεχομένου τα οποία χρησιμοποιούνται 
από τους γιατρούς, κοινωνική λειτουργό και λοιπό ειδι¬ 
κευμένο προσωπικό του Ιδρύματος. 

3. Τα ανωτέρω έντυπα αγοράζονται με δαπάνη του 
Ιδρύματος μετά από πρόταση των αρμοδίων υπαλλήλων 
και έγκριση του Δ.Σ. το οποίο έχει το δικαίωμα επιλογής 
αυτών. 

4. Με απόφαση του Δ.Σ. είναι δυνατή η εγγραφή του 
Ιδρύματος σαν συνδρομητή περιοδικών και λοιπών εκδό¬ 
σεων ποικίλου περιεχομένου τα οποία είναι αναγκαία στις 
υπηρεσίες του Ιδρύματος. 

5. Η βιβλιοθήκη των ασθενών περιλαμβάνει βιβλία ποι¬ 
κίλου περιεχομένου και επιλέγονται από το γιατρό και την 

Κοινωνική Λειτουργό για ψυχαγωγία και εξύψωση πνευ¬ 
ματικού επιπέδου αυτών. 

ΑΡΘΡΟ 40ο 

1. Τροποποιήσεις του παρόντος εσωτερικού κανονι¬ 
σμού μπορούν να γίνουν με απόφαση του Δ,Σ. του Ιδρύ¬ 
ματος, σε καμμία όμως περίπτωση για να καταστήσουν 
χειρότερη τη θέση των εργαζομένων και των περιθαλπο- 
μένων όπως αυτή διαγράφεται και κατοχυρώνεται από 
τον παρόντα εσωτερικό κανονισμό. 


2. Για την τροποποίηση του παρόντος εσωτερικού κα¬ 
νονισμού απαιτείται πλειοψηφία των 2/3 τουλάχιστον των 
μελών του Δ.Σ. δηλαδή πέντε (5) μελών. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του Νομικού Προ¬ 
σώπου, το ύψος της οποίας δεν μπορεί να υπολογισθεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΓΙΑΝΝΗΣ ΧΑΪΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 

Θ-ΓΠ3Μ: \Λ/θ6ΐΤ135ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041)597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 >» 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε. Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































